ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት "ንኣል-ሸባብን ኦነግ-ሸኔን እንተጥፊእናዮም ሕብረትና ክድልድል'ዩ" ቀዳማይ ሚኒስተር ኣብዪ 9 ታሕሳስ 2020 ዝተመሓየሸ 10 ታሕሳስ 2020 ቀዳማይ ሚኒስተር ኣብዪ ኣሕመድ፡ ኬንያን ኢትዮጵያን ንዕጡቓት ኣኬል-ሸባብን ኦነግ- ሸኔን እንተጠፊኦም ሕብረት እተን ሃገራት ከምዝድልድል ተዛሪቡ። ንሱ፡ ነቲ ኣብ ሞያሌ [ዶብ ዮኢትጵያን ንያን] ዝተሃነጸ መተሓላለፊ መስመር ምስ ፕረዚደንት ኡሁሩ ኬንያታ መሪቐም ኣብ ዝኸፈትሉ እዋን'ዩ ከምኡ ኢሉ። ዕጡቓት ነጻነት ኦሮሞ ካብ ኦነግ ተነጺሎም ብምውጻእ ኣብ ምዕራብ ኢትዮጵያን ነታ ሃገር ምስ ኬንያ ኣብ ዘዳውባ ደቡባዊ ክፋልን ዕጥቃዊ ቃልሲ የካይድ ከምዘሎ ይግለጽ። ፕረዚደንት ኡሁሩ ኬንያታ ብወገኑ፡ ኣብቲ ዞባ ቁጠባዊ ዕብየት ንምርግጋጽ ናይቲ ከባቢ ድሕነት ምርግጋጽ ኣገዳሲ ከምዝኸውን ተዛሪቡ። "ናይ ጸጥታ ጸገም እንከሎ ቁጠባዊ ዕብየት ከነረጋግጽ ኣይንኽእልን" ዝበለ እቲ ፕረዚደንት፡ "ከም መጠን ጎረባብቲ ሃገራት ኣብ ውሽጥና እናነበሩ ንሰላም ኢትዮጵያ ኮነ ኬንያ ኣብ ዝዘርጉ ሓይልታት ክንሰርሕ ይግባእ" ክብል ገሊጹ። ቀዳማይ ሚኒስተር ኢትዮጵያን ኣብዪ ኣሕመድ ናይ ክልተ መዓልቲ ወግዓዊ ምብጻሕ ንምክያድ ንኬንያ ኣትዩ ኣሎ። ኣእዱግ ኬንያ ሓደጋ ምጽናት ኣንጸላልዩዎም ኬንያ፡ ደግሲ ኮሮናቫይረስ የስግኣ ኣብ ኬንያ ኣብ ዝጸንሓሉ እዋን ንኢትዮጵያን ኬንያን ዘዳውብ ከተማ ሞያሌን ወደብ ላሙን በጺሖም። ክልቲኦም መራሕቲ፡ ኣብ ግዝኣት ላሙ ዝተስርሐ ‘ላፕሴት’ እናተብሃለ ዝጽዋዕ ዓብዪ ፕሮጀክት ከምዝዕዘቡ ተገሊጹ። ሎሚ ከኣ ናብ ወደብ ሞምባሳ ክኸዱ እዮም። ላፕሴት (LAPSSET) ብዝብል ኣሕጽሮተ ቃል ዝፍለጥ ፕሮጀክት ወደብ ላሙ - ብፍላይ ንደቡብ ሱዳንን ንኢትዮጵያን ናይ መጓዓዝያ መተሓላለፊ ኣገልግሎት ዝህብ እዩ። እዚ ዓብዪ ፕሮጀክት፡ ናይ ሰለስቲአን ሃገራት -ኬንያ፣ ደቡብ ሱዳንን ኢትዮጵያን- ናይ ሓባር ፕሮጀክት ከምዝኾነ ይግለጽ። እቲ ፕሮጀክት ንሰለስቲአን ሃገራት ዘራኽብ ጥራሕ ዘይኮነስ፡ ምስ ካልኦት ሃገራት ምብራቕ ኣፍሪቃ'ውን የራኽብ። ፕሮጀክት ላፕሴት ሸውዓተ ናእሽቱ ፕሮጀክታት ዝሓቖፈ ኾይኑ፡ ህንጸት ወደብ፣ ህንጸት መንገዲ ፣ ህንጸት ባቡር ሃዲድ፣ ክልተ መተሓላለፍቲ ነዳዲ ቱቦታት፣ መዕርፎ ነፈርቲን ሪዞርት-ከተማታትን ይርከብዎም። ምንጪ ስእሊ, LAPSET 1.
